**รายงานผลการดำเนินการ**

**ตามแผนปฏิบัติการ**

**ด้านการป้องกันและปราบปรามการทุจริต**

**ประจำปีงบประมาณ พ.ศ.25๖๒**

**ไตรมาสที่ ๒**

**โรงพยาบาลทุ่งเขาหลวง**

**อำเภอทุ่งเขาหลวง จังหวัดร้อยเอ็ด**

**รายงานผลการดำเนินการตามแผนปฏิบัติ**

**ด้านการป้องกันและปราบปรามการทุจริต**

**ประจำปีงบประมาณ พ.ศ.25๖๒ ไตรมาส2**

**------------------------------------------------**

โรงพยาบาลทุ่งเขาหลวง ได้มีการจัดทำแผนปฏิบัติการด้านการป้องกันและปราบปรามการทุจริต ประจำปีงบประมาณ พ.ศ.25๖๒ เพื่อใช้เป็นกรอบดำเนินงานในการป้องกันและปราบปรามการทุจริตภายในโรงพยาบาลทุ่งเขาหลวง ซึ่งในปีงบประมาณ พ.ศ.2562 ได้จัดทำแผนปฏิบัติการในการวัดความสำเร็จของการดำเนินการตามแผนการป้องกันและปราบปรามการทุจริตขึ้น

โดยโรงพยาบาลทุ่งเขาหลวง ได้มอบหมายให้ส่วนราชการภายในรับไปดำเนินการ และบัดนี้การดำเนินการตามแผนฯ ประจำปี พ.ศ.2562 ได้ดำเนินการมาได้ ๒ ไตรมาส จึงขอรายงานผลการดำเนินงาน พร้อมทั้งระบุปัจจัยสนับสนุน ปัญหา อุปสรรค ข้อเสนอแนะในการปรับปรุงแผนฯ สำหรับกรอบแผนการดำเนินงาน ดังนี้

**1.ผลการดำเนินงาน**

**ยุทธศาสตร์ที่ 1 เสริมสร้างจิตสำนึกและค่านิยม ให้หน่วยงานภาครัฐบริหารงานตามหลัก ธรรมาภิบาล**

1.ดำเนินการตามยุทธศาสตร์เสริมสร้างสำนึกและค่านิยมให้หน่วยงานภาครัฐบริหารงานตามหลักธรรมมาภิบาล โดยดำเนินโครงการดังนี้

# 1.1 โครงการสร้างจิตสำนึกด้านคุณธรรม จริยธรรม โครงการสร้างจิตสำนึกด้านคุณธรรมและจริยธรรม ของคณะผู้บริหาร

การดำเนินการ

ดำเนินโครงการ โดยมีกิจกรรมทำบุญตักบาตร เมื่อวันที่ 2 มกราคม 2562 ณ โรงพยาบาลทุ่งเขาหลวง มีผู้บริหาร ข้าราชการ ลูกจ้างเข้าร่วม จำนวน 36 คน

-2-

ผลการดำเนินการ

การดำเนินการเป็นการสร้างคุณธรรม จริยธรรม สืบทอดประเพณีวัฒนธรรมที่ดีให้กับคณะผู้บริหารและข้าราชการ ลูกจ้างในสังกัด ได้นำหลักคุณธรรม จริยธรรม ไปใช้พัฒนาคุณภาพชีวิตและการทำงานได้อย่างเหมาะสม เกิดการเรียนรู้ในการอยู่ร่วมกัน มีความสัมพันธ์อันดีระหว่างกันและกัน

1.2 กิจกรรมถวายสัตย์ 5 ธันวา ข้าราชการที่ดีของแผ่นดิน

การดำเนินการ

ให้ข้าราชการ ลูกจ้าง เข้าร่วมงาน วันที่ 5 ธันวาคม เพื่อถวายสัตย์ เป็นข้าราชการที่ดีของแผ่นดิน

ผลการดำเนินการ

โรงพยาบาลทุ่งเขาหลวงโดยผู้บริหารและข้าราชการ ลูกจ้าง ได้เข้าร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เพื่อปลูกฝังอุดมการณ์เพื่อชาติ ศาสนา พระมหากษัตริย์ ซึ่งจัดขึ้นในวัน ที่ 5 ธันวาคม 25๖๑ ณ ที่ว่าการอำเภอทุ่งเขาหลวง

**ยุทธศาสตร์ที่ 2 บูรณาการหน่วยงานภาครัฐในการป้องกันและปราบปรามการทุจริต**

2.1 การจัดอบรมให้ความรู้ ความเข้าใจ ในส่วนที่เกี่ยวข้องกับพระราชบัญญัติข้อมูลข่าวสารของทางราชการ พ.ศ.2540

การดำเนินการ จัดการฝึกอบรมให้ความรู้ ความเข้าใจ ในส่วนที่เกี่ยวข้องกับพระราชบัญญัติข้อมูลข่าวสารของทางราชการ พ.ศ.2540

2.2 การมีระบบควบคุมและตรวจสอบภายใน

การดำเนินการ จำทำแผน และจัดทำสรุปผลการควบคุมภายใน

ผลการดำเนินการ

1.กำหนดมาตรฐานการควบคุมภายใน

ได้ดำเนินการตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6 กำหนดให้ผู้รับตรวจรายงานต่อคณะกรรมการตรวจเงินแผ่นดิน ผู้กำกับดูแล และคณะกรรมการตรวจสอบเกี่ยวกับการควบคุมภายในอย่างน้อยปีละหนึ่งครั้งภายในเก้าสิบวันนับจากวันสิ้นปีงบประมาณหรือปีปฏิทิน

2.การดำเนินงานด้านการบริหารจัดการความเสี่ยงภายในองค์กร

-3-

มีการแต่งตั้งคณะกรรมการและคณะทำงานบริหารความเสี่ยงซึ่งได้มีการกำหนดองค์ประกอบคณะกรรมการและคณะทำงานโดยแบ่งอำนาจหน้าที่ความรับผิดชอบโดยชัดเจน ได้ดำเนินการจัดทำแผนบริหารความเสี่ยง และวิเคราะห์ความเสี่ยงที่เกิดขึ้นภายในองค์กร

3.ได้ดำเนินการจัดทำรายงานการควบคุมภายในประจำปีงบประมาณ 25๖๒ ตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6 ทั้งในส่วนงานย่อย และในส่วนองค์กร และได้รายงานผลการดำเนินการ จัดส่งรายงานให้สำนักงานตรวจเงินแผ่นดินเรียบร้อยแล้ว

**ยุทธศาสตร์ที่ 3 เสริมสร้างความเข้มแข็งในการป้องกันและปราบปรามการทุจริตภาครัฐ**

3.1 ระบบรับเรื่องราวร้องทุกข์อิเล็กทรอนิกส์

การดำเนินการ

รับร้องเรียนร้องทุกข์/ได้รับความเดือดร้อนและไม่ได้รับความเป็นธรรมจากการปฏิบัติงานของ ข้าราชการและพนักงานของรัฐผ่านเว็บไซต์

ผลการดำเนินการ

ได้ดำเนินการตรวจสอบเรื่องร้องทุกข์ ร้องเรียนผ่านทางเวปไซด์ [www.tklhospital.go.th](http://www.tklhospital.go.th) และทางเฟสบุคอย่างต่อเนื่องสม่ำเสมอ

3.2ประชาสัมพันธ์ความรู้ความเข้าใจเกี่ยวกับการป้องกันและปราบปรามการทุจริตการสร้างมาตรฐานความโปร่งใสเช่นกฎหมาย/ระเบียบข้อบังคับ/วิธีการปฏิบัติข้อมูลข่าวสารให้เจ้าหน้าที่

การดำเนินการ ประชาสัมพันธ์ความรู้ความเข้าใจเกี่ยวกับการป้องกันและปราบปรามการทุจริต

ผลการดำเนินการ ประชาสัมพันธ์ผ่านทางเวปไซด์

3.3 การสำรวจความคิดเห็นของประชาชน/ผู้รับบริการ/ผู้มีส่วนได้เสียเกี่ยวกับการป้องกันการทุจริตและประพฤติมิชอบของโรงพยาบาลทุ่งเขาหลวง

การดำเนินการ สำรวจความคิดเห็นของประชาชน/ผู้รับบริการ/ผู้มีส่วนได้เสีย

ผลการดำเนินการ

ได้จ้างสถาบันการศึกษาสำรวจความคิดเห็น ความพึงพอใจของประชาชน ผลการสำรวจความพึงพอใจอยู่ในระดับดี

-4-

**ยุทธศาสตร์ที่ 4 พัฒนาศักยภาพเจ้าหน้าที่ของรัฐ ในการป้องกันและปราบปรามการทุจริตภาครัฐ**

4.1 จัดทำมาตรฐานการปฏิบัติงาน ด้านแผนงาน งบประมาณและ บุคลากร

การดำเนินการ

จัดทำมาตรฐานการปฏิบัติงานด้านแผนงาน งบประมาณและ บุคลากร

ผลการดำเนินการ

สำนักปลัดได้จัดทำ

1) นโยบายด้านการพัฒนาบุคลากรด้านคุณธรรมจริยธรรม

2) กำหนดมาตรการการป้องกันและต่อต้านการทุจริตประพฤติมิชอบ

3) จัดทำข้อบังคับว่าด้วยจรรยาบรรณข้าราชการ

4.2 จัดอบรมหรือเผยแพร่เสริมความรู้ความเข้าใจเกี่ยวกับระบบการจัดซื้อจัดจ้างภาครัฐ

การดำเนินการ

จัดอบรมหรือเผยแพร่เสริมความรู้ความเข้าใจ

ผลการดำเนินการ

โดยเข้าร่วมอบรม โครงการฝึกอบรมเกี่ยวกับการบริหารพัสดุตาม พ.ร.บ.การจัดซื้อจัดจ้างและการบริหารพัสดุภาครัฐ พ.ศ.2560เพื่อเพิ่มประสิทธิภาพและการบริหารงานของโรงพยาบาลทุ่งเขาหลวงประจำปี 25๖๒ ได้ดำเนินการเมื่อ ๕-๖ มีนาคม 25๖๒

4.3 จัดทำรายงานผลความสำเร็จของแผนปฏิบัติการด้านการป้องกันและปราบปรามการทุจริตคอร์รัปชั่นกับมาตรฐานความโปร่งใส

การดำเนินการ

จัดทำรายงานผลแผนปฏิบัติการด้านการป้องกันและปราบปรามการทุจริต

ผลการดำเนินการ

มีการจัดทำรายงานผลแผนปฏิบัติการด้านการป้องกันและปราบปรามการทุจริต

4.3 การส่งข้าราชการและเจ้าหน้าที่เข้าร่วมการประชุม อบรมสัมมานาที่เกี่ยวข้องกับ

การดำเนินการ ส่งข้าราชการและเจ้าหน้าที่เข้าร่วมการประชุม

4.3.1 ด้านการป้องกันและการปราบปรามการทุจริต

4.3.2 ด้านทรัพยากรบุคคล

4.3.3 ด้านการเงิน

4.3.4 ด้านการตรวจสอบภายใน

-๕-

ผลการดำเนินการ

มีการจัดส่งข้าราชการเข้าอบรมในหลักสูตรต่างๆที่เกี่ยวข้องกับตำแหน่งทุกด้าน ยกเว้นด้านการตรวจสอบภายใน เนื่องจากไม่มีเจ้าหน้าที่ตรวจสอบภายใน แต่ดำเนินการจัดส่งอบรมในด้านการควบคุมภายใน

1) ด้านการป้องกันและการปราบปรามการทุจริต จำนวน 1 ครั้ง

2) ด้านทรัพยากรบุคคล จำนวน 1 ครั้ง

3) ด้านการเงิน จำนวน 3 ครั้ง

4) ด้านการควบคุมภายใน จำนวน 1 ครั้ง

* 1. จัดทำหลักเกณฑ์วิธีการรับฟังข้อร้องเรียน/ร้องทุกข์

การดำเนินการ

จัดทำ หลักเกณฑ์วิธีการรับฟังข้อร้องเรียน/ร้องทุกข์

ผลการดำเนินการ

มีการจัดทำหลักเกณฑ์วิธีการรับฟังข้อร้องเรียน/ร้องทุกข์ พร้อมคู่มือประชาชนแจกแก่ประชาชนเรียบร้อยแล้ว

4.5 การจัดระบบรับฟังข้อร้องเรียนการแจ้งเบาะแสการทุจริต การจัดช่องทางร้องเรียน/แจ้งเบาะแส/ความคิดเห็น

* ตู้รับข้อร้องเรียน
* จัดส่งข้อร้องเรียนทางไปรษณีย์
* ศูนย์ประกันสุขภาพโรงพยาบาลทุ่งเขาหลวง
* เว็บไซต์[www.tklhospital.go.th](http://www.tklhospital.go.th)
* โทร 043 557177

การดำเนินการ

จัดทำระบบรับฟังข้อร้องเรียน/ร้องทุกข์ ในการบริการและแจ้งเบาะแสการทุจริต

ผลการดำเนินการ

มีการจัดทำจัดทำระบบรับฟังข้อร้องเรียน/ร้องทุกข์ ในการให้บริการแจ้งเบาะแสการทุจริต เผยแพร่ประชาสัมพันธ์ทางเวปไซด์ และแผ่นพับ

-6-

**2.ปัจจัยสนับสนุน**

ในการดำเนินกิจกรรมต่างๆ ตามแผนปฏิบัติการฯ มีปัจจัยในการสนับสนุนและผลักดันในการดำเนินการประสบความสำเร็จ ดังนี้

1) การที่มีระบบควบคุมภายใน และระบบการตรวจสอบโดยคณะกรรมกาควบคุมภายใน เป็นการสร้างระบบการป้องกันและปราบปรามการทุจริตและประพฤติมิชอบได้ในระดับหนึ่ง

2) โรงพยาบาลทุ่งเขาหลวง มีการสร้างกลไกของข้อมูลข่าวสารให้เกิดความโปร่งใส โดยมีการจัดตั้งศูนย์ร้องเรียน ร้องทุกข์และศูนย์ข้อมูลข่าวสาร

3) มีการเผยแพร่ข้อมูลข่าวสารและการรับเรื่องร้องเรียนทาง Web site และ facebook

**3.ปัญหา/อุปสรรคในการดำเนินงาน**

โรงพยาบาลทุ่งเขาหลวงเป็นโรงพยาบาลขนาดเล็ก อาจมีข้อจำกัดเรื่องความรู้ความสามารถเนื่องจากเจ้าหน้าที่ขาดความชำนาญเฉพาะด้าน ทำให้อาจมีการตรวจสอบที่ไม่ครอบคลุมทุกด้าน

การที่ไม่มีเจ้าหน้าที่ตรวจสอบภายใน รับผิดชอบงานโดยตรงทำให้กระบวนการตรวจสอบภายในมีการตรวจสอบไม่สม่ำเสมอ แม้ว่าจะมีการกำหนดให้มีผู้รับผิดชอบการตรวจสอบภายในแต่เป็นการกำหนดในเชิงสัญลักษณ์มากกว่าที่จะมีการดำเนินการตรวจสอบอย่างต่อเนื่อง เนื่องจากเจ้าหน้าที่ผู้รับผิดชอบต้องรับผิดชอบงานหลักของตนเองก่อน อาจทำให้ไม่มีเวลาดำเนินการตามแผนการตรวจสอบ

**4.ข้อเสนอแนะ**

1) พัฒนาศักยภาพและปลูกฝังข้าราชการให้มีคุณธรรม จริยธรรม ไม่กระทำการทุจริตประพฤติมิชอบ ให้เป็นรูปธรรมมากขึ้น

2) พัฒนาระบบประเมินผลการเสริมสร้างธรรมาภิบาลในระดับบุคคล โดยนำผลการประเมินมาใช้ประกอบการพิจารณาความดีความชอบ

3) เปิดโอกาสให้ประชาชนเข้ามามีส่วนร่วมในการเข้าถึงอำนาจการตัดสินใจ โดยให้ประชาชนมีส่วนร่วมในการตรวจสอบในทุกขั้นตอน อย่างโปร่งใส สมเหตุสมผล

4) ให้มีหน่วยตรวจสอบภายใน โดยมีตำแหน่งเจ้าหน้าที่ตรวจสอบภายในเพื่อการตรวจสอบอย่างมีประสิทธิภาพ